Kaptein Sabeltann og skatten i Lama Rama

Kaptein Sabeltann og skatten i Lama Rama er en norsk eventyr- og barnefilm fra 2014. Filmen er regissert av John Andreas Andersen og Lisa Marie Gamlem, skrevet av Lars Gudmestad, og har Kyrre Haugen Sydness i rollen som Kaptein Sabeltann. Andre skuespillere som er med i store roller er Odd-Magnus Williamson, Pia Tjelta, Anders Baasmo Christiansen, Jon Øigarden, Fridtjov Såheim, Tuva Novotny, Vinjar Pettersen og Sofie Bjerke.

Filmen er basert på de oppdiktede karakterene skapt av Terje Formoe i 1989, som tidligere både har blitt til TV-serier og teaterstykker.

Filmen vant Kanonprisen 2014 for beste produksjonsdesign ved  og Amandaprisen 2015 for beste visuelle effekter ved Storm Studios/. I tillegg var den nominert til Kanonprisen for beste produsent og publikumsprisen Filmwebs Kanonpris og til Amandaprisene beste barnefilm, beste mannlige birolle (Anders Baasmo Christiansen) og var en av finalistene til Folkets Amanda.

Handling 
Den unge foreldreløse Pinkys største drøm er å bli dekksgutt på skuta til selveste kaptein Sabeltann - kongen av havet - men han har én stor ulempe: Han kan ikke svømme. Men når han blir kidnappet av kaptein Sabeltanns erkefiende Bjørn Barsk på kapteinens egen skute Den Sorte Dame, får han muligheten til å være med på et eventyr likevel. Og det eventyret inkluderer å dra til det mystiske kongeriket Lama Rama og prøve å stjele den verdifulle «Kongens Perle» sammen med kapteinen og hans mannskap. På veien finner Pinky også ut mer om faren sin.

Rolleliste 
 Kyrre Haugen Sydness som Kaptein Sabeltann
 Odd-Magnus Williamson som Langemann
 Pia Tjelta som Rosa
 Anders Baasmo Christiansen som Kong Rufus
 Jon Øigarden som Prins Badal
 Fridtjov Såheim som Bjørn Barsk
 Tuva Novotny som Frida
 Vinjar Pettersen som Pinky
 Sofie Bjerke som Ravn
 Robert Skjærstad som Skalken
 Andreas Cappelen som Benjamin
 Nils Jørgen Kaalstad som Dankert
 Ask van der Hagen som dekksgutt
 Janne Formoe som hovedvakten

Referanser

Eksterne lenker 
 

Filmer fra 2014
Norske barnefilmer
Norske eventyrfilmer
Kaptein Sabeltann
Filmer med vinnere av Kanonprisen‎
Amandaprisen 2015